CELEX: 32021D0322
Language: el
Date: 2021-02-18 00:00:00
Title: Απόφαση (ΕΕ) 2021/322 του Συμβουλίου της 18ης Φεβρουαρίου 2021 για τον διορισμό ενός αναπληρωματικού μέλους στην Επιτροπή των Περιφερειών

24.2.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 64/1
               
            
         ΑΠΟΦΑΣΗ (ΕΕ) 2021/322 ΤΟΥ ΣΥΜΒΟΥΛΙΟΥ
         της 18ης Φεβρουαρίου 2021
         για τον διορισμό ενός αναπληρωματικού μέλους στην Επιτροπή των Περιφερειών
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 300 παράγραφος 3 και το άρθρο 305,
         Έχοντας υπόψη την απόφαση (ΕΕ) 2019/852 του Συμβουλίου, της 21ης Μαΐου 2019, για τον καθορισμό της σύνθεσης της Επιτροπής των Περιφερειών (1),
         Έχοντας υπόψη την πρόταση της πολωνικής κυβέρνησης,
         Εκτιμώντας τα ακόλουθα:
         
                     (1)
                  
                  
                     Το άρθρο 300 παράγραφος 3 της Συνθήκης ορίζει ότι η Επιτροπή των Περιφερειών απαρτίζεται από αντιπροσώπους οργανισμών τοπικής αυτοδιοίκησης και περιφερειακής διοίκησης, οι οποίοι είτε είναι εκλεγμένα μέλη οργανισμού τοπικής αυτοδιοίκησης ή περιφερειακής διοίκησης είτε ευθύνονται πολιτικώς έναντι εκλεγμένης συνέλευσης.
                  
               
                     (2)
                  
                  
                     Το άρθρο 305 της Συνθήκης προβλέπει ότι τα τακτικά μέλη της Επιτροπής των Περιφερειών και ισάριθμα αναπληρωματικά μέλη διορίζονται από το Συμβούλιο για θητεία πέντε ετών σύμφωνα με τις προτάσεις που υποβάλλει κάθε κράτος μέλος.
                  
               
                     (3)
                  
                  
                     Η θητεία των τακτικών και των αναπληρωματικών μελών της Επιτροπής των Περιφερειών έληξε την 25η Ιανουαρίου 2020 και ως εκ τούτου θα πρέπει να διοριστούν νέα τακτικά και αναπληρωματικά μέλη.
                  
               
                     (4)
                  
                  
                     Στις 10 Δεκεμβρίου 2019, το Συμβούλιο εξέδωσε την απόφαση (ΕΕ) 2019/2157 (2), σύμφωνα με τις προτάσεις των κρατών μελών. Με την εν λόγω απόφαση διορίστηκαν, για την περίοδο από 26 Ιανουαρίου 2020 έως 25 Ιανουαρίου 2025, τα τακτικά και τα αναπληρωματικά μέλη που πρότειναν οι κυβερνήσεις της Τσεχικής Δημοκρατίας, της Δανίας, της Εσθονίας, της Κύπρου, της Λετονίας, του Λουξεμβούργου, των Κάτω Χωρών, της Αυστρίας, της Ρουμανίας, της Σλοβενίας, της Σλοβακίας και της Σουηδίας. Με την απόφαση (ΕΕ) 2019/2157 διορίστηκαν επίσης για την ίδια περίοδο τρία τακτικά μέλη που πρότεινε η βελγική κυβέρνηση, 21 τακτικά και 20 αναπληρωματικά μέλη που πρότεινε η γερμανική κυβέρνηση, οκτώ τακτικά και οκτώ αναπληρωματικά μέλη που πρότεινε η ιρλανδική κυβέρνηση, 16 τακτικά και 16 αναπληρωματικά μέλη που πρότεινε η ισπανική κυβέρνηση, 10 τακτικά και 14 αναπληρωματικά μέλη που πρότεινε η ιταλική κυβέρνηση, τέσσερα τακτικά και τέσσερα αναπληρωματικά μέλη που πρότεινε η μαλτέζικη κυβέρνηση και οκτώ τακτικά και οκτώ αναπληρωματικά μέλη που πρότεινε η φινλανδική κυβέρνηση.
                  
               
                     (5)
                  
                  
                     Στις 20 Ιανουαρίου 2020, το Συμβούλιο εξέδωσε την απόφαση (ΕΕ) 2020/102 (3), σύμφωνα με τις προτάσεις των κρατών μελών. Με την εν λόγω απόφαση διορίστηκαν, για την περίοδο από 26 Ιανουαρίου 2020 έως 25 Ιανουαρίου 2025, τα τακτικά και αναπληρωματικά μέλη που πρότειναν η ελληνική, η γαλλική, η κροατική, η λιθουανική, η ουγγρική και η πορτογαλική κυβέρνηση, καθώς και τέσσερα τακτικά και τέσσερα αναπληρωματικά μέλη που πρότεινε η βελγική κυβέρνηση, ένα τακτικό μέλος που πρότεινε η βουλγαρική κυβέρνηση, ένα τακτικό και ένα αναπληρωματικό μέλος που πρότεινε η ιρλανδική κυβέρνηση, ένα τακτικό και ένα αναπληρωματικό μέλος που πρότεινε η ισπανική κυβέρνηση, 14 τακτικά και 10 αναπληρωματικά μέλη που πρότεινε η ιταλική κυβέρνηση και 21 τακτικά και 20 αναπληρωματικά μέλη που πρότεινε η πολωνική κυβέρνηση.
                  
               
                     (6)
                  
                  
                     Στις 3 Φεβρουαρίου 2020, το Συμβούλιο εξέδωσε την απόφαση (ΕΕ) 2020/144 (4), σύμφωνα με τις προτάσεις των κρατών μελών. Με την εν λόγω απόφαση διορίστηκαν, για την περίοδο από 26 Ιανουαρίου 2020 έως 25 Ιανουαρίου 2025, τέσσερα τακτικά και τέσσερα αναπληρωματικά μέλη που πρότεινε η ισπανική κυβέρνηση, καθώς και ένα τακτικό και ένα αναπληρωματικό μέλος που πρότεινε η φινλανδική κυβέρνηση.
                  
               
                     (7)
                  
                  
                     Στις 26 Μαρτίου 2020, το Συμβούλιο εξέδωσε την απόφαση (ΕΕ) 2020/511 (5), σύμφωνα με τις προτάσεις των κρατών μελών. Με την εν λόγω απόφαση διορίστηκαν, για την περίοδο από 26 Ιανουαρίου 2020 έως 25 Ιανουαρίου 2025, πέντε τακτικά και οκτώ αναπληρωματικά μέλη που πρότεινε η βελγική κυβέρνηση, ένα αναπληρωματικό μέλος που πρότεινε η γερμανική κυβέρνηση και ένα τακτικό μέλος που πρότεινε η μαλτέζικη κυβέρνηση.
                  
               
                     (8)
                  
                  
                     Στις 8 Ιουνίου 2020, μετά την αποχώρηση του Ηνωμένου Βασιλείου από την Ένωση, η οποία απέκτησε νομική ισχύ την 1η Φεβρουαρίου 2020, το Συμβούλιο εξέδωσε την απόφαση (ΕΕ) 2020/766 (6), σύμφωνα με την απόφαση (ΕΕ) 2019/852 και τις προτάσεις των κρατών μελών. Με την εν λόγω απόφαση διορίστηκαν, για την περίοδο από 1 Φεβρουαρίου 2020 έως 25 Ιανουαρίου 2025, ένα επιπλέον τακτικό μέλος και ένα επιπλέον αναπληρωματικό μέλος που πρότεινε η εσθονική κυβέρνηση, ένα επιπλέον τακτικό μέλος και ένα επιπλέον αναπληρωματικό μέλος που πρότεινε η κυπριακή κυβέρνηση, καθώς και ένα επιπλέον τακτικό μέλος και ένα επιπλέον αναπληρωματικό μέλος που πρότεινε η λουξεμβουργιανή κυβέρνηση.
                  
               
                     (9)
                  
                  
                     Στις 30 Ιουλίου 2020, το Συμβούλιο εξέδωσε την απόφαση (ΕΕ) 2020/1153 (7), σύμφωνα με τις προτάσεις των κρατών μελών. Με την εν λόγω απόφαση διορίστηκαν, για την περίοδο από 26 Ιανουαρίου 2020 έως 25 Ιανουαρίου 2025, ένδεκα τακτικά και δώδεκα αναπληρωματικά μέλη που πρότεινε η βουλγαρική κυβέρνηση, τρία τακτικά και τρία αναπληρωματικά μέλη που πρότεινε η γερμανική κυβέρνηση, καθώς και ένα αναπληρωματικό μέλος που πρότεινε η μαλτέζικη κυβέρνηση. Με την εν λόγω απόφαση διορίστηκαν, για την περίοδο από 1 Φεβρουαρίου 2020 έως 25 Ιανουαρίου 2025, ένα αναπληρωματικό μέλος που πρότεινε η κυπριακή κυβέρνηση και ένα αναπληρωματικό μέλος που πρότεινε η λουξεμβουργιανή κυβέρνηση.
                  
               
                     (10)
                  
                  
                     Στις 17 Δεκεμβρίου 2020, η πολωνική κυβέρνηση πρότεινε τον υποψήφιό της για την εναπομένουσα θέση αναπληρωματικού μέλους. Το εν λόγω αναπληρωματικό μέλος θα πρέπει να διορισθεί για την υπόλοιπη θητεία, δηλαδή μέχρι τις 25 Ιανουαρίου 2025.
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Διορίζεται το ακόλουθο πρόσωπο ως αναπληρωματικό μέλος της Επιτροπής των Περιφερειών για την εναπομένουσα θητεία, δηλαδή έως τις 25 Ιανουαρίου 2025:
            
                         
                     
                     
                        POLSKA
                     
                  
                         
                     
                     
                        Mr Adam BANASZAK
                     
                  
                         
                     
                     
                        Member of a Regional Assembly: Sejmik Województwa Kujawsko - Pomorskiego.
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 18 Φεβρουαρίου 2021.
            
               
                  Για το Συμβούλιο
               
               
                  Η Πρόεδρος
               
               A. P. ZACARIAS
            
         
         
            (1)  ΕΕ L 139 της 27.5.2019, σ. 13.
         
            (2)  Απόφαση (ΕΕ) 2019/2157 του Συμβουλίου της 10ης Δεκεμβρίου 2019 για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025 (ΕΕ L 327 της 17.12.2019, σ. 78).
         
            (3)  Απόφαση (ΕΕ) 2020/102 του Συμβουλίου της 20ής Ιανουαρίου 2020 για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025 (ΕΕ L 20 της 24.1.2020, σ. 2).
         
            (4)  Απόφαση (ΕΕ) 2020/144 του Συμβουλίου της 3ης Φεβρουαρίου 2020 για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025 (ΕΕ L 32 της 4.2.2020, σ. 16).
         
            (5)  Απόφαση (ΕΕ) 2020/511 του Συμβουλίου της 26ης Μαρτίου 2020 για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025 (ΕΕ L 113 της 8.4.2020, σ. 18).
         
            (6)  Απόφαση (ΕΕ) 2020/766 του Συμβουλίου της 8ης Ιουνίου 2020 για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από την 1η Φεβρουαρίου 2020 έως τις 25 Ιανουαρίου 2025 (ΕΕ L 187 της 12.6.2020, σ. 3).
         
            (7)  Απόφαση (ΕΕ) 2020/1153 του Συμβουλίου της 30ής Ιουλίου 2020 για τον διορισμό τακτικών και αναπληρωματικών μελών της Επιτροπής των Περιφερειών (ΕΕ L 256 της 5.8.2020, σ. 12).